ગત વર્ષે નવેમ્બરમાં કાનપુર પાસે ઇન્દોર-પટના એક્સપ્રેસ દુર્ઘટનામાં પાકિસ્તની ગુપ્ત એજન્સી આઇએસઆઇનો હાથ હોવાની વાત પાકી થતી જણાય છે. આ મામલની તપાસ કરી રહી પોલીસે ત્રણ વ્યક્તિઓની ધરપકડ કરી છે. તપાસમાં વ્યસ્ત યુપી એટીએસ એ જણાવ્યું કે, મોતીલાલ પાસવાન નામના વ્યક્તિની પૂછપરછમાં જણાવ્યા મળ્યું છે કે, ટ્રેન ટ્રેકને ઉડાવવા માટે પ્રેશર કૂકરનો ઉપયોગ કરવામાં આવ્યો હતો. ઇન્દોર-પટના એક્સપ્રેસ દુર્ઘટનામાં 150 લોકોનું મૃત્યુ થયું હતું. કાનપુરથી લગભગ 100 કિલોમીટર દુર આ દુર્ઘટના ઘટી હતી.